അയാളൊരു വയസന് സിംഹം, സൂപ്പര് താരത്തെ വിമര്ശിച്ച് പഠാന് ഐപിഎല്ലില് പഞ്ചാബ് കിങ്സിനുവേണ്ടി തിളങ്ങാത്ത വെസ്റ്റിന്ഡീസിന്റെ വെടിക്കെട്ട് ബാറ്റര് ക്രിസ് ഗെയ്ലിനെ വിമര്ശിച്ച് മുന് ഇന്ത്യന് ഓള് റൗണ്ടര് ഇര്ഫാന് പഠാന്. ഗെയ്ല് വയസന് സിംഹമാണെന്നും എങ്കിലും ടീം അദ്ദേഹത്തില് നിന്ന് കൂടുതല് പ്രതീക്ഷിക്കുന്നെന്നും പഠാന് പറഞ്ഞു. മുംബൈ ഇന്ത്യന്സിനോട് പഞ്ചാബ് കിങ്സ് തോറ്റതിന് പിന്നാലെയാണ് പഠാന്റെ പ്രതികരണം. മത്സരത്തില് രണ്ടക്കം കാണാതെ ഗെയ്ല് പുറത്തായിരുന്നു. ക്രിസ് ഗെയ്ലിനെപോലൊരു താരത്തില് നിന്ന് നമ്മള് കൂടുതല് പ്രതീക്ഷിക്കും. ഗെയ്ല് ഒരു സിംഹമാണെന്ന് അറിയാം. അദ്ദേഹത്തിന് പ്രായമേറുന്നുണ്ടാവാം. എങ്കിലും കൂടുതല് റണ്സ് സ്കോര് ചെയ്യണം. പഞ്ചാബിന് അധികം തെരഞ്ഞെടുക്കലുകള്ക്ക് അവസരമില്ല ഇര്ഫാന് പഠാന് പറഞ്ഞു. നിക്കോളസ് പൂരന് കരീബിയന് പ്രീമിയര് ലീഗില് നന്നായി കളിച്ചു. എന്നാല് കുറച്ചു കാലമായി പൂരന് ഐപിഎല്ലില് തിളങ്ങുന്നില്ല. പഞ്ചാബ് നിരയില് മര്ക്രാം നല്ലൊരു ഇന്നിംഗ്സിന് ശ്രമിച്ചു. എങ്കിലും കൂടുതല് ആക്രമണോത്സുക വേണം. ഹൂഡയും പരിശ്രമിച്ചു. എന്നിരുന്നാലും അതിലും മികച്ച പ്രകടനം അനിവാര്യമാണെന്നും പഠാന് പറഞ്ഞു.